CELEX: 62017CN0584
Language: et
Date: 2017-10-04 00:00:00
Title: Kohtuasi C-584/17 P: ADR Center SpA 4. oktoobril 2017 esitatud apellatsioonkaebus Üldkohtu (esimene koda laiendatud koosseisus) 20. juulil 2017. aasta otsuse peale kohtuasjas T-644/14: ADR Center SpA versus Euroopa Komisjon

8.1.2018   
            
            
               ET
            
            
               Euroopa Liidu Teataja
            
            
               C 5/20
            
         ADR Center SpA 4. oktoobril 2017 esitatud apellatsioonkaebus Üldkohtu (esimene koda laiendatud koosseisus) 20. juulil 2017. aasta otsuse peale kohtuasjas T-644/14: ADR Center SpA versus Euroopa Komisjon
   (Kohtuasi C-584/17 P)
   (2018/C 005/27)
   Kohtumenetluse keel: inglise
   
      Pooled
   
   
      Apellant: ADR Center SpA (esindajad: advokaadid A. Guillerme ja T. Bontinck)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu 20. juuli 2017. aasta kohtuotsus ADR vs. komisjon (T-644/14);
            
         
               —
            
            
               tühistada komisjoni 27. juuni 2014. aasta otsus C(2014) 4485 (final), millega nõutakse tagasi üks osa hagejale makstud rahalisest toetusest;
            
         
               —
            
            
               teha asjas lõplik otsus ja rahuldada apellandi esimeses astmes esitatud nõuded;
            
         
               —
            
            
               mõista käesoleva menetluse kohtukulud ning apellandi kantud kohtukulud Euroopa Kohtus ja Üldkohtus välja komisjonilt.
            
         
      Väited ja peamised argumendid
   
   
               1)
            
            
               Üldkohus rikkus õigusnormi, kui ta tõlgendas Euroopa Liidu rahalise abi andmist käsitlevat liidu põhimõtet, mille kohaselt saab liit hüvitada ainult tegelikult kantud kulusid.
               Apellant leiab, et Üldkohus tõlgendas seda põhimõtet liiga kitsalt, mis ei ole Euroopa Kohtu varasema praktikaga ja liidu seadusandja tahtega kooskõlas.
            
         
               2)
            
            
               Üldkohus rikkus õigusnormi, kui ta tõlgendas ELTL artiklit 299, finantsmääruse (1) artiklit 79, Euroopa Liidu põhiõiguste harta artiklit 47 ja Euroopa Kohtu praktikat.
               Apellant leiab, et Üldkohus tõlgendas vääralt ELTL artiklit 299 ja finantsmääruse artikli 79 lõiget 2, mis annavad komisjonile pädevuse teha täitmisele pööratav sissenõudekorraldus lepingulistes vaidlustes. Lisaks ei ole vaidlustatud kohtuotsus kooskõlas Euroopa Kohtu praktikaga, mis tuleneb kohtuotsusest Lito Maieftiko Gynaikologiko kai Cheirourgiko Kentro AE vs. komisjon. Viimaseks on ELTL artikli 272 alusel esitatud hagi tulemuslikkus toetuse saaja jaoks drastiliselt vähenenud, kuna Euroopa Komisjon võib enne, kui pädev kohus teeb asjas lõpliku otsuse, võtta täitmisele pööramiseks meetmeid.
            
         
      (1)  Euroopa Parlamendi ja nõukogu 25. oktoobri 2012. aasta määrus (EL, EURATOM) nr 966/2012 , mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, EUratom) nr 1605/2002 (ELT 2012, L 298, lk 1).